paragraph_text: Knjige na engleskom u Ujedinjenom se Kraljevstvu objavljuju u nakladi Bloomsbury Publishinga, u SAD-u u nakladi Scholastic Pressa, u Australiji u izdanju Allen & Unwina, a u Kanadi u izdanju Raincoast Booksa. U Hrvatskoj knjige je izdavao Algoritam u prijevodu Zlatka Crnkovića (1. – 3. knjiga) i Dubravke Petrović (4. – 7. knjiga). Do 2010. godine, šest je knjiga doživjelo i svoja filmska izdanja koja je producirao Warner Bros.; to je najprofitabilniji filmski serijal svih vremena. Sedma je knjiga podijeljena na dva filma: Harry Potter i Darovi smrti 1. dio koji je premijerno prikazan 19. studenog 2010. i Harry Potter i Darovi smrti 2. dio koji je premijerno prikazan 15. srpnja 2011.<ref> Serijal je popraćen i velikom količinom proizvoda za obožavatelje što brand Harry Potter čini vrijednim više od 15 milijardi dolara.<ref>